Държавен вестник, бр. 66, 2014 г., стр. 152

СТР.  152	
Д Ъ Р Ж А В Е Н  В Е С Т Н И К 	
БРОЙ  66
Чл. 36. (1) Професионалното обучение 
по месторабота е непрекъснат процес и се 
организира и отчита за едногодишен период.
(2) В професионалното обучение по место­
работа участват всички държавни служители 
от МВР.
(3) Годишното планиране, организиране и 
провеждане на специализираната подготовка 
се осъществява по организационно-планови 
тримесечия.
(4) Физическата подготовка, подготовката 
по полицейска лична защита и стрелковата 
подготовка се планират, организират, про­
веждат и отчитат по утвърдени от главния 
секретар на МВР специализирани методики.
(5) Видовете подготовки по чл. 5 се про­
веждат по учебно-планова документация, 
утвърдена от ръководителите на структурите 
по чл. 37 ЗМВР.
(6) Учебно-плановата документация по 
ал. 5 включва:
1. тематични планове по специализирана 
подготовка;
2. годишни графици по физическа подготов­
ка, подготовка по полицейска лична защита 
и стрелкова подготовка;
3. ежемесечни учебни разписания;
4. годишни отчети.
Чл. 37. (1) Професионалното обучение по 
месторабота се провежда от инструктори 
по: физическа подготовка, полицейска лична 
защита и стрелкова подготовка и обучители 
(мултипликатори) по специализирана под­
готовка.
(2) Ръководителите на структурите по чл. 37 
ЗМВР ежегодно определят със заповед служи­
телите по ал. 1, техните права и задължения.
Чл. 38. За инструктори и главни инструк­
тори по физическа подготовка, полицейска 
лична защита и стрелкова подготовка се 
определят служители, успешно завършили 
съответен курс.
Чл. 39. (1) За обучители по специализирана 
подготовка се определят служители, успеш­
но завършили съответен курс, и служители 
с богат професионален опит в съответното 
направление.
(2) При необходимост от провеждането на 
специализираната подготовка като обучители 
могат да се привличат лектори и експерти с 
богат професионален опит извън системата 
на МВР.
Раздел II
Видове професионално обучение по место­
работа
Чл. 40. (1) Специализираната подготовка 
има за цел повишаване на квалификацията 
на служителите и се провежда в установено­
то за съответната структура работно време, 
организирано по структурни звена чрез:
1. теоретични форми на обучение – лекции, 
семинари, беседи, мултимедийно обучение, 
разработени обучителни материали в дис­
танционна форма, решаване на примерни 
тестове и др.;
2. практически форми на обучение – прак­
тически занятия, тактически учения, ролеви 
игри и др.;
3. смесени теоретико-практически форми 
и решаване на казуси.
(2) Годишното планиране, организиране и 
провеждане на специализираната подготовка 
се осъществява по организационно-планови 
тримесечия, в които се планират минимум 
10 часа.
Чл. 41. (1) Специализираната подготов­
ка на структурите по чл. 37 ЗМВР обхваща 
дейности по:
1. анализиране състоянието на оператив­
ната обстановка и степента на изпълнение на 
задачите и дейностите за предходния органи­
зационно-планов или едногодишен период;
2. определяне на тематичния обхват на 
специализираната подготовка за следващия 
организационно-планов период;
3. разработване и изпращане на методичес­
ки указания, насоки, тематики по направления 
на дейност и източници на информация за 
провеждане на специализираната подготовка;
4. организиране и провеждане на подго­
товката в рамките на тематичния обхват, 
определен през предходния организационно-
планов период.
(2) Специализираната подготовка на звената 
от по-нисък ранг през текущия организаци­
онно-планов период обхваща дейностите по 
предходната алинея, както и провеждане на 
подготовката по тематиката, определена през 
предходния организационно-планов период, 
разработена от звената с по-висок ранг.
(3) Структурното ниво, до което се плани­
ра, организира и провежда специализираната 
подготовка по реда на предходните алинеи, се 
определя от ръководителите на структурите 
по чл. 37 ЗМВР.
(4) Специализираната подготовка на слу­
жителите, изпълняващи държавна служба в 
най-ниското структурно ниво по ал. 3, включва 
само изучаване на тематиката, разработена от 
структурното звено от по-висок ранг.
(5) Оценяването на нивото на придобити­
те знания от специализираната подготовка 
се извършва чрез тестове, разработени от 
обучителите (мултипликаторите) по чл. 37.
Чл. 42. Физическата подготовка е основно 
средство за поддържане високо ниво на ра­
ботоспособност, противодействие на стреса, 
здравословен начин на живот и има за цел:
1. физическо укрепване и възстановяване;
2. усъвършенстване на двигателни качест­
ва и умения, необходими при изпълнение на 
професионалните правомощия.